
N. prees. 66. 


Majoris excommunicationis poena infligitur invasoribus et usurpatoribus 
aliquot provinciarum Pontiſiciæ ditionis. 


Sapientissimus Creator noster hominem stimulo appetendi, quaerendi conquirendive bona terrestria pro- 
videre dignatus est; verum ne ejus nisus jura aut bona allerius violare auderet, duo in Decalogo praecepta di- 
gito Suo delineasse legitur, quibus et appetitus et zetus in alienam substantiam arceretur. Jmo, ut leges illae in 
favorem proximi latae sua gauderent sanclione, poenae variae jn paginis Exodi pro transgressoribus earum 
statutae reperiuntur; praeprimis poena restitutionis duplae, quadruplae imo et quinduplae; videsis Exod. C. XXII. 
1, — 15, &c. 

Paginae Novi Foederis Praecepta quoad proximi bona in tuto collocanda, non solum observanda in- 
culcant, sed privant quoq. fures ac praedones regno coelesti. Zachaeus ut poenam hane gravissimam a se de- 
elinaret, eoram Salvatore dimidium bonorum «edit pauperibus ac illi, quem defraudaverit, reddit quadruplum. 
Luc. XIX. 8. Et Patres ecclesiae verbis S. Augustini semper elamitabant: «Non dimittitur. peccatum, nisi reslitu- 
atur ablatum». Et quis praxin Ecclesiae primovae de puniendis publice individuis bona aliena rapientibus ignorat? 

Quoniam inter jura ac bona terrestria illa ecclesiae ceu Sponsae Christi primum loeum occupant, id- 
circo Ecclesiae Patres in patrimonium ejus conservandum nunquam non vigilem dirigebant oculum, et quo for- 
tiori muro ipsa eireumdarent, poenam etiam Ezcommunieationis ") in violatores quoscunque pronuntiare censue- 
rant. «Licebit judici hoc spirituali gladio in delinquentes uti, si tamen deligti qualitas, praecedente bina saltem mo- 
nitione id postulet.» Conc, Tiid. Sess. 25. c. 3. de reform. Quin longam Canonum exclusionis e proborum fide- 
lium communione, privationisq. bonorum spiritualium, sive excommunicalionis texamus seriem, unum tantum ver- 
botenus, qui nonnulos quoque infideles peculii ecclesiastici administratores in Clero tangit, in medium proferre, 
statuimus, videlicet Caput. XI. Sess, XXII. Cone. Trident. cujus tenor fulminans est sequens: "Si quein elerico- 
rum, vel laicorum, quaeumque is dignitate, etiam imperiali aut Regali praefulgeat, in tantum malorum omnium 
radix cupiditas oceupaverit, ut alicujus Ecclesiae, seu cujusvis saecularis vel regularis beneficii, Montium Pietatis, 
aliorumque locorum piorum jurisdictiones, bona, census, ac jura etiam feudalia, et emphyteutica, fructus, emolumenta, 
seu quascunque obventiones, quae in ministrorum, et pauperum necessitates converti debent, per se, vel alios, vi, 
vel timore incusso, seu etiam per suppositas personas Clericorum, aut laicorum, seu quacunque arte, aut quocunque 
quaesito colore, in proprios usus «convertere, illosque usurpare praesumpserit, seu impedire, ne ab iis ad quos jure perti- 
nent, percipiantur; is anathematitam diu subjaceat, quamdiu jurisdictiones, bona, res, jura, fructus et reditus, quos ge- 
cupaverit, vel qui ad eum quomodocunque, etiam ex donatione supposilae personae, pervenerint, ecclesiae, ejusque ad- 
ministratori, sive beneficiato, integre restituerit; ac deinde a Romano Pontifice absolutionem obtinuerit. Quod s 
ejusdem Ecclesiae patronus fuerit, etiam jure patronatus, ultra praedictas poenas, eo ipso privatus existat, Gle- 
ricus vero, qui.nefandae fraudis, et usurpationes hujusmodi fabricator, seu consentiens fuerit, eisdem poenis sub- 
jaceat, nec non quibuscunque beneficiis privatus sit, et ad quaecunque alia beneficia inhahilis efficiatur, -et a su- 
orum Ordinum executione, etiam post integram satisfactionem, et absolutionem sui Ordinarii arbitrio suspendatur.» ") 


J De Excommunicatione novissima legitur -dissertatio in 16. Beilage zur Wiener Kirchenzeitung vom 18. April J. J. sub 
titulo: „der Kirchenbann und seine Folgen“. 

‘Confer Cone 5. Aurelian e 23. et seg. Coneil Triburien. 1. can. 7. Conce. Aurel. 5. C 17. Conce. Tur. 1 C. 25. Conc. 
Mogunt, sub Leon. IV. c. 6 & 11. Concil Aquisgr. sub Steph. V. c. 88. Conc. Later. sub Leone X sess. 9 & 10. e Predia cum seq. 
12. q. 2. 1. Tim. 6. Vide Bullam Coenae clausula 17. 


Potestate ligandi atq. solvendi a Christo Jesu exornatus, exemplo S. Pauli incestuosum Corinthiis e 
communione fidelium ejicere ac Sathanae tradere mandantis 1. Cor. V. excitatus, atq. Constitutionibus Concilio- 
rum praeprimis ultimi generalis nec non Predecessorum praxi innixus, Pater Urbis ae Orbis, hostes patrimonii 
S. Petri, post frustraneas obtestationes... coactum se vidit, diras in aggressores hujusmodi sacrilegos censuras, 
et in specie sententiam Excommunicarionis majoris proclamare, qua perterriti non solum resipiscant, sed et rapi- 
nam restituant. Bullam hanc pro aeviterna memuria &e. Venerabili Clero heic imprimendam demandavimus, ob- 
strigentes iterum atq. iterum ad preces saepe jam commendatas pro Constantissimo Defensore recti & justi Papa 
IX. — E Praesidio Eppali Tarnoviae in festo S. Adalberti 23 Apr. 1860. — Bulla excommunicationis ita sonat: 


„Pius PP. IX. in perpetuam rei memoriam.* 

„Cum Catholica. Ecclesia a Christo Domino fundata. et instituta, ad sempiternam ho- 
minum salutem curandam, perfectae societatis formam vi divinae suae iustitutionis obtinuerit, 
ea proinde libertate pollere debet, ut in sacro suo ministerio obeundo nulli civili potestati sub- 
iaceat. Et quoniam ad libere, ut par erat, agendum iis indigebat praesidiis, quae temporum 
conditioni ac necessitati congruerent; idcirco singulari prorsus divinae providentiae consilio fac- 
tum est, ut cum Romanum corruit Imperium et in plura fuit regna divisum, Romanus Pontifex, 
quem Christus totius Ecclesiae suae caput centrumque constituit, civilem assequeretur princi- 
patum. Quo sane a Deo ipso sapientissime consultum est, ut in tanta temporalium Principum 
multitudine ac varietate Summus Pontifex illa frueretur politica libertate, quae tantopere ne- 
cessaria est ad spiritualem suam potestatem, auctoritatem et jurisdictionem toto orbe absque 
ullo impedimento exercendam. Atque ita plane decebat, ne catholico orbi ulla oriretur occasio 
dubitandi, impulsu fortasse civilium potestatum, vel partium studio duci quandoque posse in 
universali procuratione gerenda Sedem illam, ad quam propter potiorem principalitatem ne- 
cesse est omnem Ecclesiam convenire. 

Facile autem intelligitur, quemadmodum ejusmodi Romanae Ecclesiae Principatus, 
licet suapte natura temporalem rem sapiat, spiritualem tamen induat indolem vi sacrae, quam 
habet, destinations, et arctissimi illius vinculi, quo cum maximis Rei Christianae rationibus 
conjungitur. Quod tamen nil impedit, quominus ea omnia, quae ad temporalem quoque populo- 
rum felicitatem conducunt, perfici queant, quemadmodum gesti a Romanis Pontificibus per tot 
saecula civilis regiminis historia luculentissime testatur. 

, Cum porro ad Ecclesiae bonum et utilitatem respiciat Principatus, de quo loquimur, 
mirum non est, quod Ecclesiae ipsius hostes persaepe illum convellere at labefactare multiplici 
insidiarum et conatuum genere contenderint: in quo tamen nefaria illorum molimina, Deo Eccle- 
siam suam jugiter adjuvante, in irritum serius ocius ceciderunt. Jam vero novit universus or- 
bis, quomodo luctuosis hisce temporibus infestissimi Catholicae Ecclesiae et hujus Apostolicae 
Sedis osores abominabiles facti in studiis suis, ac loquentes in hypocrisi mendacium banc 
ipsam Sedem, proculcatis divinis humanisque juribus, civili, quo potitur, Principatu spoliare 
nequiter adnitantur, idque assequi studeant non manifesta quidem, uti alias, aggressione, ar- 
morumque vi, sed falsis aeque ac perniciosis principiis callide inductis, ac popularibus motibus 
malitiose excitatis. Neque euim erubescunt nefandam populis suadere rebellionem contra legi- 

timos principes, quae ab Apostolo clare aperteque damnatur ita docente: Omnis anima po- 
testatibus sublimioribus subdita sit. Non est enim potestas nisi a Deo: quae autem sunt, 
a Deo ordinate sunt. taque qui resistit potestati, Dei ordinationi resistit. Qui autem 
resistunt, ipsi sibi damnationem acquirunt. ) Dum vero pessimi istiusmodi veteratores 
temporalem Eeclesie dominationem aggrediuntur, ejusque venerandam auctoritatem despiciunt, 
eo impudentiæ deveniunt, ut suam in Ecclesiam ipsam reverentiam et obsequium palam jactare 
non desinant. Atque illud vel maxime dolendum, quod tam prava agendi ratione sese polluerit 
non nemo etiam ex iis, qui, uti Catholicae Ecclesiae filii, in ipsius tutelam atque praesidium 
impendere debent auctoritatem, qua in subjectos sibi populos potiuntur, 

In subdolis ac perversis, quas lamentamur, machinationibus praecipuam habet par- 
tem Subalpinum Gubernium, a quo pridem omues norunt quanta et quam deploranda eo in 
Regno damna ac detrimenta Ecclesiae ejusque juribus, sacrisque Ministris fuerint inlata, de 
quibus in Consistoriali potissimum Allocutione die XXII Januarii MDCCCLV habita vehe- 
menter doluimus. Post despectas hactenus Nostras ea de re justissimas reclamationes Guber- 
nium ipsum eo temeritatis modo progressum est, ut ab irroganda universali Ecclesise injuria 
minime abstinuerit, civilem impetens Prineipatum, quo Deus hanc B. Petri Sedem instructam 
voluit ad apostolici ministerii libertatem, uti animadvertimus, tuendam atque servandam. Pri- 
mum sane ex manifestis aggressionis indiciis prodiit quum in Parisieusi Conventu, anno 1856 
acto, ex parte ejusdem Subalpini Gubernii inter hostiles uonnullas expositiones speciosa quae- 
dam ratio proposita fuit ad civile Romani Pontificis dominium infirmandum, et ad Ipsius Sanc- 
taeque hujus Sedis auctoritatem imminuendam. Ubi vero superiore anno Italicum exarsit bellum 
inter Austriae Imperatorem, et foederatos invicem Imperatorem Galliarum ac Sardiniae Regem, 
nihil fraudis, nihil sceleris praetermissum est, ut Pontificiae Nostrae Ditionis populi ad nefa- 
riam defectionem modis omnibus impellerentur. Hinc instigatores missi, pecunia largiter effusa, 
arma suppeditata, incitamenta pravis scriptis et ephemeridis admota, et omne fraudum genus 
adhibitum vel ab illis, qui ejusdem Gubernii legatione Romae fungentes, nulla habita gentium 
juris honestatisque ratione, proprio munere perperam abutebantur ad tenebricosas molitiones in 
Pontificii Nostri Gubernii perniciem agendas. 

Oborta deinde in nonnuliis Ditionis Nostrae Provinciis, quae dudum occulte compa- 
rata fuerat, seditione, illico per fautores Regia Dictatura proclamata est, statimque a Subal- 
pino Gubernio Commissari adlecti, qui, alio etiam nomine postea appellati, provincias illas 
regendas sumerent. Dum haec agerentur, Nos gravissimi officii Nostri memores non praeter- 
misimus binis Nostris Allocutionibus die XX Junii et XXVI Septembris superiore anno ha- 
bitis de violato civili hujusce S. Sedis principatu altissime conqueri, simulque violatores serio 
monere de censuris ac poenis per canonicas sanctiones inflictis, in quas ipsi proinde misere 
inciderant. Existimandum porro erat, patratae violationis auctores per iteratas Nostras moni- 


) S. Paul. Ep. ad Rom. c. XIII. v. 1 et seq. 

tiones. ac querelas ab iniquo proposito destituros; praesertim cum universi Catholici Orbis sa- 
crorum Antistites, et fideles cujusque ordinis, dignitatis, et conditionis eorum curae commissi 
suas nostris expostulationibus adjungentes unanimi alacritate Nobiscum hujus Apostolicae Se- 
dis, et universalis Ecclesiae justitiaeque causam propugnandam susceperint, cum optime intel- 
ligerent, quantopere civilis, de quo agitur, principatus ad liberam supremi Pontificatus juris- 
dictionem. intersit. Verum (horrescentes dicimus!) Subalpinum Gubernium non solum Nostra 
monita, querelas, et ecclesiasticas poenas centempsit, sed etiam iu sua persistens improbitate, 
populari. suffragio pecuniis, minis, terrore aliisque callidis artibus contra omne jus extorto, 
minime dubitavit commemoratas Nostras Provincias invadere, occupare, et in suam potestatem 
dominationemque redigere. Verba quidem desunt ad tantum improbandum facinus, in quo plura 
et maxima habentur facinora: Grave namque admittitur sacrilegium, quo una simul aliena. jura 
contra naturalem divinamque legem usurpantur, omnis justitiae ratio subvertitur, et cujusque 
civilis Principatus. ac totius humanae Societatis fundamenta penitus evertuntur. 

Cum igitur ex una parte non sine maximo animi Nostri dolore intelligamus, irritas 
futuras novas expostulationes apud eos, qui velut aspides surdae obturantes aures suas ni- 
hil hucusque monitis ae questubus Nostris commoti sunt; ex altera vero parte intime sentia- 
mus, quid a Nobis in tauta rerum iniquitate omnino postulet Ecclesiae hujusque Apostolice 
Sedis ac totius Catholici Orbis causa, improborum hominum opera tam vehementer oppugnata, 
idcirco cavendum Nobis est, ne diutius cunctando gravissimi officii Nostri muneri deesse vide- 
amur, Eo nempe adducta res est, ut illustribus Praedecessorum Nostrorum vestigiis inhaeren- 
tes suprema illa auctoritate utamur, qua cum solvere, tum etiam ligare Nobis divinitus datum 
est; ut nimirum debita in sontes adhibeatur suveritas, eaque salutari ceteris exemplo sit. 

Itaque post Divini Spiritus lumen privatis publicisque precibus imploratum, post ad- 
hibitum selectae VV. FF. NN. S. R. E. Cardinalium Congregationis consilium, Auctoritate 
Omnipotentis Dei et SS, Apostolorum Petri et Pauli ac Nostra denuo declaramus, eos omnes, 
qui nefariam in praedictis Pontificiae Nostrae Ditionis Provinciis rebellionem et earum usurpa- 
tionem, occupationem, invasionem, et alia hujusmodi, de quibus in memoratis Nostris Allocu- 
tionibus die XX Junii et XXVI Septembris superioris anni conquesti sumus, vel eorum aliqua 
perpetrarunt, itemque ipsorum mandantes, fautores, adjutores, consiliarios, adhaerentes, vel alios 
quoscumque. praedictarum rerum exequutionem quolibet praetextu et quovis modo procurantes, 
vel per se ipsos exequentes, Majorem Excommunicationem, aliasque censuras ac poenas ecclesia- 
sticas a Ss. Canonibus, Apostolicis Constitutionibus, et Generalium Conciliorum , Tridentini 
praesertim (Sess. XXII. Cap. XI de reform). Decretis inflictas incurrisse; et si opus est, de 
novo Excommunicamus, et Anathematizamus, item declarantes, ipsos omnium et quorumcumque 
privilegiorum, gratiarum, et indultorum sibi a Nobis, seu Romanis Pontificibus Praedecessori- 
bus Nostris, quomodolibet corcessorum amissionis poenas eo ipso pariter incurrisse; nec a cen- 
suris hujusmodi a quoquam, nisi a Nobis, seuRomano Pontifice pro tempore existente (prae- 
terquam in mortis articulo, et tunc cum reincidentia in easdem censuras eo ipso quo convalu- 
erint) absolvi ac liberari posse; ac insuper inhabiles et incapaces esse, qui absolutionis bene- 

ficium consequantur, donec omnia quomodolibet aítentata publice retractaverint, revocaverint, 
cassaverint, et aboleverint, ac omnia in pristinum statam plenarie et cum effectu redintegrave- 
rint, vel alias debitam et condignam Ecclesiae, ac Nobis, et huic Sanctae Sedi satisfactionem 
in praemissis praestiterint. Idcirco illos omnes, etiam specialissima mentione dignos, nec non 
illorum successores in officiis a retractatione, revocatione, cassatione et abolitione omnium ut 
supra attentatorum per se ipsos facienda, vel alias debita et condigna Ecclesiae, ac Nobis, 
et dictae S. Sedi satisfactione realiter et cum effectu in eisdem praemissis exhibenda, praesenti 
um Litterarum, seu alio quocumque praetextu, minime liberos et exemptos, sed semper ad hae 
c obligatos fore et esse. utabsolutionis beneficium obtinere valeant, carumdem tenore praese 
ntium decernimus et pariter declaramus. 

Dum autem hanc numeris Nostri partem, tristi Nos urgente, necessitate, moerentes 
implemus, minime obliviscimur, Nosmetipsos Illius hic in terris vicariam operam agere, qui 
non vult mortem peccatoris, sed ut convertatur et vivat, quique in mundum venit quaerere, 
et salvum facere quod perierat. Quapropter in humilitate cordis Nostri ferventissimis preci- 
bus lpsius misericordiam sine intermissione imploramus et exposcimus, ut eos omnes, in quos 
ecclesiasticarum poenarum severitatem adhibere coacti sumus, divinae suae gratiae lumine 
propitius illustre, atque omnipotenti sua virtute de perditionis via ad salutis tramitem reducat. 

Decernentes, praesentes Litteras, et in eis contenta quaecumque, eiiam ex eo quod 
praefati, et alii quicumque in praemissis interesse habentes, seu habere quomodolibet praeten- 
dentes, cujusvis status, gradus, ordinis, praeeminentiae, et dignitatis existant, seu alias spe- 
cifica et individua mentione et expressione digni iliis non consenserint, sed ad ea vocati, ci- 
tati et auditi, causaeque, propter quas praesentes emanaverint, sufficienter adductae, verifica- 
tae, et justificatae non fuerint, aut ex alia qualibet causa, colore, praetextu, et capite, nullo 
unquam tempore de subscriptionis vel obreptionis, aut nullitatis vitio, aut intentionis Nostrae, 
vel interesse habentium consensus, ac alio quocumque defectu notari, impugnari, infringi, re- 
tractari, in controversiam vocari, aut ad terminos juris reduci, seu adversus illas aperitionis 
oris, restitutionis in integrum, aliudve quodeumque juris, facti, vel gratiae remedium intentari 
vel impetrari, aut impetrato, seu etiam motu, scientia, et potestatis plenitudine paribus concesso, 
et emanato, quempiam in judicio, vel extra illud uti, seu juvari ullo modo posse; sed ipsas 
praesentes Litteras semper firmas, validas, et efficaces existere et fore, suosque plenarios et 
integross effectus sortiri, et obtinere, ae ab illis, ad quos spectat, et pro tempore quadocum- 
que spectabit, inviolabiliter, et inconcusse observari: sicque er non aliter in praemissis per 
quoscumque judices ordinarios et delegatos, etiam causarum Palatii Apostolici Auditores, et 
S. R. E. Cardinales, etiam de Latere Legatos et Sedis praedictae Nuncios, aliosve quoslibet 
quacumque praeeminentia et potestate fungentes, et functuros, sublata eis et eorum cuilibet qua- 
vis aliter judicandi et interpretandi facultate et auctoritate, judicari et definiri debere; ac irri- 
tum et inane, si secus super his a quoquam quavis auctoritate scienter vel ignoranter conti- 
gerit attentari, 

Non obstantibus praemissis, et quatenus opus sit, Nostra et Cancellariae Apostoli- 
cae regula de jure quaesito non tollendo, aliisque Constitutionibus et Ordinationibus Aposto- 

licis, nec non quibusvis etiam juramento, confirmatione Apostolica, vel quavis firmitate alia 
roboratis statutis , et consuetudinibus, ac usibus, et stylis etiam immemorabilibus, privilegiis 
quoque, indultis, et Litteris Apostolicis praedictis, aliisque quibuslibet Personis, etiam quacum- 
que ecclesiastica vel mundana dignitate fulgentibus, et alias quomodolibet qualificatis, et spe- 
cialem expressionem requirentibus sub quibuscumque verborum tenoribus et formis, ac cum 
quibusvis etiam derogatoriarum derogatoriis, aliisque efficacioribus, efficacissimis, et insolitis 
clausulis, irritantibusque, et aliis Decretis, etiam motu, scientia, et potestatis plenitudine simi- 
libus, et consistorialiter, et alias quomodolibet in contrarium praemissorum concessis, editis, 
factis ac pluries iteratis et quantiscumque vicibus approbatis, confirmatis, et innovatis. Quibus 
omnibus et singulis, etiamsi pro illorum sufficienti derogatione de illis eorumque totis tenoribus 
specialis, specifica, expressa, et individua, ac de verbo ad verbum, non autem per clausulas 
generales idem importantes, mentio, seu quaevis alia expressio habenda, aut aliqua alia ex- 
quisità forma ad hoc servanda foret, tenores hujusmodi, ac si de verbo ad verbum, nil penitus 
omisso, et forma in illis tradita observata, exprimerentur et insererentur, praesentibus pro 
plene et sufficienter expressis et insertis habentes, ilis alias in suo robore permansuris, ad 
praemissorum effectum hac vice dumtaxat specialiter et expresse derogamus, et derogatum 
esse volumus, ceterisque contrariis quibuscumque non obstantibus. 

Cum autem eaedem praesentes Litterae ubique, ac praesertim in locis, in quibus 
maxime opus esset, nequeant tute publicari, uti notorie constat, volumus illas, seu earum 
exempla ad valvas Ecclesiae Lateranensis, et Basilicae Principis Apostolorum, nec non C'an- 
cellariae Apostolicae, Curiaeque Generalis in Monte Citatorio, et in Acie Campi Florae de 
Urbe, ut moris est, affigi et publicari, sicque publicatas et affixas omnes et singulos, quos 
illae concernunt, perinde arctare, ac si unicuique eorum nominatim et personaliter intimatae fuissent. 

Volumus autem, ut earumdem Litterarum Transumptis, seu Exemplis, etiam impressis, 
manu alicujus Notarii Publici subscriptis, et sigillo alicujus Personae in dignitate ecclesiastica 
constitutae munitis, eadem prorsus fides ubique locorum et gentium tam in judicio, qvam extra 
illud ubique adhibeatur, quae adhiberetur ipsis praesentibus, ac si forent exhibitae vel ostensae. 

Datum Romae apud S. Petrum sub Annulo Piscatoris die XXVI Martii Anne MDCCCLX. 


Pontificatus Nostri Anno Decimo Quarto. Lotco Sigilli. PIUS PP. IX.“ 

„Anno a Nativitate Domini MDCCCLX. Indict. III. die vero 29 Martii Pontificatus SSmi. in Christo Pa- 
tris et Domini Nostri Domini PII divina providentia PAPAE NONI Anno XIV. praesentes Litterae Apostolicae affizae 
et publicatae fuerunt ad valvas. Basilicarum Lateranensis et Vaticanae, Cancellariae Apostolicae, ac Magnae Curiae 
Innocentianae atque in Acie Campi Florae per me Aloisium Serafini Apost. Curs. Philippus Ossani Magis. Curs." 


L. pr. 21. 
Zmiany lub dodatki do metryk jak zapisać. 
Odnosnie do L. K. 3305. w Kur. XIV. z r. 1859. umieszczonéj, pod którą poda- 
lismy do wiadomosci Rozporządzenie Wys. Ministerium Spraw wewnetrznych z d. 28. Sierp. 
r. 2. L. 18129. it. d. nakazujące, aby uzyskane od Wys. Rządu zmiany w imionach zapisać 


E OM Vus 


do ksigg metrykalnych .... udzielamy osnowy Wezwania Wys. Ministerium spraw duchow- 
nych; z 16, Grud. 1859. L. 18479/5131 według któréj wszelkie zmiany lub dodatki, do 
zapisów w metryce mylnych, na pojedyneze podania osób interesowanych, od Wys. Rządu 
uzyskane wciągać do metryki niezwdocznie, i w téj formie, którą wskaże zezwolenie Rza- 
dowe, przez Ordynaryat nadesłane Rzadey koscioła, przez którego zmiana lub dodatek ma 
bydz wpisany. Tuszymy Sobie, że Szanowne Duchowieństwo odebrane na przyszłosć w 
podobnych przypadkach rozkazy, jak najdokdadniéj wypełniać bedzie. Osnowa powyższego 
Rozporządzenia jest w skróceniu: następująca: «lim bei der Veranlaſſung jener Eintragun⸗ 
gen in die Matrikenbücher, welche von Seite der kaiſerlichen Behörden auf Grund befte- 
hender Vorſchriften in Anſpruch genommen werden, einen gleichförmigen Vorgang zu erzielen, 
hat das Miniſterium des Innern im Einvernehmen mit dem Miniſterium für Cultus und 
Unterricht unter dem 27. November 1859. Z. 10901 M. J. anzuordnen befunden, daß, wenn 
in Folge Entſcheides einer politiſchen Behörde Anderungen oder Zuſätze in den von katho— 
liſchen Seelſorgern geführten Matrikenbüchern vorzunehmen ſind, dieſe in der Form, in 
welcher die ämtliche Eintragung ſtattfinden ſoll, von der politiſchen Landesbehörde an das 
dem betreffenden Seelſorger vorgeſetzte Ordinariat mit dem Erſuchen geleitet werden, die 
treue Aufnahme der Anderung oder des Zuſatzes in der Matrik zu ver⸗ 
anlaſſen. Gleichzeitig iſt von dem Miniſterium des Innern das Juſtizminiſterium um 
die Verfügung angegangen worden, daß auch die Gerichtsbehörden die in ihrem Wirkungs— 
freife verfügten; genau formulirten Anderungen und Zuſätze in den Matrikenbüchern zur 
Bewerkſtelligung der Eintragung in dieſe, an die politiſche Landesſtelle des katholiſchen Ma- 
trikenführers leiten, welche fid) hierwegen an das Ordinariat deſſelben wenden wird»... 
3. 1414. 
Eine fromme Sammlung für die verunglückten Kroaten. 

Laut Eröffnung der Krak. h. Landesreg. v. 17. April l. J. Z. 7356 iſt durch den 
in Folge verheerender Hagelſchläge, Regengüße, Stürme und ſonſtiger außergewöhnlichen 
Elementarereigniſſe in einzelnen Theilen Kroatiens eingetretenen Mißwachs die dortige Be- 
völkerung mit einem harten Nothſtande in ernſtlicher Weiſe bedroht. 

Um den Bedrängten die thunlichſte und möglichſt ergiebige Unterſtützung zuzu- 
wenden, hat das hohe k. k. Miniſterium des Innern mit Erlaß vom 6. März 1860. Z. 580. 
eine allgemeine Sammlung in der Monarchie geſtattet. 

Der Ehrwürdige Klerus wird daher aufgefordert, eine Sammlung einzuleiten, 
und die eingehenden Beträge unverweilt anher einzuſenden. 

Tarnow am 3. Mai. 1860. 
N. 1394. 1408. 1449. 
Ulterior Missarium pro consummanda piscina S. Stanislai in Rupella 
Cracovicz susceptio &e. publicatur. 
I. E Decanatu Bobov. 40. lectæ 

II. E Dec. Tarnow. 43. videlieet Ven. Curati in Ryglice, Wierzchos?. Poreba, 
Jodłówka, Piotrkow. per 1. AR. Parochus in Jurkow 6. Ri. Cooperatores: Ant. Jaworek 
2. Kowalik et Ziodowski per 10 et Rs. Manasterski Def. 10. 

III. E Dec. Vet. Sandec. a V. C. Barcic. 2. et a Ven. Curato Muszyn. 12. 

Benefactores hos jam suffragia Ven. Conventus PP. Paulinorum juvare, jam ante 
et post tumulum Judex supremus remunerare nen intermittent. 


N. 1405. 1453. 1315. 
. Ulterior continuatio de quotis piis. 


I. E Dec. Sandec. 3 Rh. in favorem Missionum in Africa centrali, 

II. E Dec. Dobezyc. 52 Wh. 40 xr. V. A. in rem Consotiationis Infantie Jesu, 
nimirum e parochia Dobczyce. et Tarnav. per 2 Rh. e Dziekan. 4 fl. 6 xr, e Capanow. 3 fl 
25 xr. Raciechowice. 5 fl. Siepraw 25 fl. 42 xr. sub conditione, ut parochus redimendus. 
Michael Sieprawski vocaretur, 'l'rzemesn. 1 fl. 50 xr. Zakliczyn 9 fl. 17 xr. 

III. E Dec. Vielic, videlicet e Podgorze 50 fl. et e Wroblowice 7 fl. 20 xr. V. 
A. pro coemendis educandisve prolibus in China. 
Benedictio Dei O, Patris et Filii et Spiritus S. descendat super hos Largitores et 
maneat semper. 
N. 1352. 
Res comparatae in Decanatu Vet£ero-Sandecensi per decursum a. 1859 
juxta Operatum Visitationis, 


1. In Piwniczna comparavit Regina Maslonka Vexillum 10 fl. Curatus ARdus 
Mamakiewicz una cum parochianis deaurari curavit calicem, deargentari pacificale, reparari thu- 
ribula, dealbari pelvim baptismalem. 

2, In Barcice cura et impendio ARdi parochi Rejowski una cum parochianis com- 
parata duodecim candelabra stannea, ac sex transfusa 96 fl. tum 18 fl. thuribulum comparatum. 

3. In Muszyna comparavit et ecclesie obtulit Michaël Bukowski lustrale deauratum 100 fl. 

His paucissimis Exornatoribus domus Dei &c. benedictionem Christi apprecantes spe erigi- 

mur firma, etiam reliquos, obligationis Suae memores sua in eundem finem largiter contributurum esse. 
N. 1478. et 1501. 
Piis ad aram suffragiis commendatur: 

Anima p. m. R. Vincentii Jarzynski defic. pens. die 11. Febr. in Sromowce et 

AR. Głowacki Felicis paroch. in Siedlce die 26. Aprilis 1860 demortuorum. 


Josephus Alojsius, E Consistorio Episcopali, 


Episcopus Tarnoviensis. Tarnoviae, die 10. Maji 1860. 
PAULUS PIKULSKI, Cancellarius. 


Typis Anastasii Rusinowski Parneviæ. 


